- Ըստ Սահմանադրության՝ նախագահը չպետք է լինի կուսակցական գործիչ, ուստի ՀՀԿ-ն կներկայացնի այնպիսի թեկնածուի, որը կպաշտպանի ոչ թե ՀՀԿ-ի խմբակային շահերը, այլ շատ ավելի լայն քաղաքական սպեկտրի և բոլոր քաղաքացիների շահերը։ Այսինքն՝ չի լինի սուբյեկտիվ, կլինի վերկուսակցական գործիչ։ Խոսքը դրա մասին է։ Երբ նախագահը նշում է, որ նա քաղաքականությամբ չպետք է զբաղվի, նկատի ունի, որ այս կամ այն քաղաքական թիմի ներկայացուցիչ չէ, նրա շահերը չի պաշտպանել ու այդ թիմի կողմից ընտրությունների չի մասնակցել։ Որովհետև կարող են լինել գործիչներ, որոնք անկուսակցական են, բայց այս կամ այն թիմի կազմում մասնակցել են ընտրությունների կամ մասնակցել են նախագահական ընտրությունների որպես թեկնածու։ Այդ իմաստով շատ կարևոր է, որ հաշվի առնելով սահմանադրական փոփոխություններից հետո նախագահի ֆունկցիաները, որոնք ավելի շատ ներկայացուցչական են ու վերկուսակցական, մենք էլ ներկայացնում ենք այդպիսի մարդու։ Ես կարծում եմ՝ շատ սպասելի է, որ նախագահը պետք է նման պատկերացում ունենա ապագա նախագահի թեկնածուի վերաբերյալ։